Službeni glasnik Grada Osijeka br. 15 od 10. srpnja 2026.

Na temelju članka 35. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, 137/15-ispr. pročišćenog teksta, 123/17, 98/19 i 144/20) i članka 19. točke 14. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24, 7/25 i 18/25) Gradsko vijeće Grada Osijeka na 8. sjednici održanoj 7. srpnja 2026., donijelo je

O D L U K U

o izmjenama i dopunama
[bookmark: _Hlk113957251]Odluke o ustrojstvu i djelokrugu upravnih tijela Grada Osijeka
[bookmark: _Hlk201751886]
Članak 1.

Odluka o ustrojstvu i djelokrugu upravnih tijela Grada Osijeka (Službeni glasnik Grada Osijeka br. 12/17, 10A/18, 23/21, 18/22, 4/24, 8/24, 24/24, 12/25, 18/25 i 23/25) mijenja se i dopunjuje prema odredbama ove Odluke.

Članak 2.

U članku 6. u točki 5. mijenja se naziv upravnog odjela i glasi:
„5. 	Upravni odjel za gospodarstvo“.

Članak 3. 

	U članku 9. iza stavka 6. dodaje se stavak 7. koji glasi:
„Obavljaju se poslovi skrbi o ostvarivanju prava hrvatskih branitelja iz Domovinskog rata i članova njihovih obitelji, zaštite prava Hrvatskih vojnih invalida i članova njihovih obitelji, kao i civilnih invalida rata, prati i pomaže u ostvarivanju prava branitelja iz nadležnosti upravnih tijela Grada, surađuje s braniteljskim udrugama na koordiniranju ostvarivanja zajedničkih ciljeva i interesa: izrade i provođenja programa pojačane skrbi hrvatskih branitelja i članova njihovih obitelji na području grada; izrade dokumenata, izvješća, prijedloga i drugih pismena iz područja ostvarivanja prava hrvatskih branitelja iz Domovinskog rata i članova njihovih obitelji; vođenja propisanih evidencija i dokumentacije; poslove vezane uz procjenu, odabir, financiranje i praćenje programa udruga proizašlih iz Domovinskog rata i civilnih invalida rata; usklađivanja nadležnih upravnih tijela i tijela državne uprave iz područja ostvarivanja prava hrvatskih branitelja iz Domovinskog rata i članova njihovih obitelji sukladno zakonu te vođenja propisanih evidencija i dokumentacije.“.

Članak 4.

U članku 10. stavku 1. riječ: „izgradnje,“ briše se.
U stavku 2. riječi: „izgradnje i“ te riječi: „uvažavajući rastuće standarde održivog gospodarenja energijom“ brišu se.
U stavku 8. riječi: „poslovi u svezi s davanjem koncesije za obavljanje komunalnih djelatnosti sukladno zakonu o komunalnom gospodarstvu, kao i“ brišu se.



Članak 5.

	U članku 11.  stavku 1. iza riječi: „gospodarstvo“ brišu se riječi: „i fondove Europske unije.“.
Stavak 13. mijenja se i glasi:
„Odjel obavlja poslove pripreme, planiranja, prijave, provedbe i praćenja projekata za korištenje fondova Europske unije te drugih međunarodnih izvora financiranja.“.
Stavci 14., 15. i 16. brišu se.
Dosadašnji stavak 17. postaje stavak 14. te se mijenja i glasi:
„U okviru Odjela obavljaju se poslovi koji su u nadležnosti Grada kao posredničkog tijela integriranih teritorijalnih ulaganja za urbanu aglomeraciju.“.

Članak 6.

	U članku 12. stavak 2. briše se.

Članak 7.

	U članku 14. stavku 1. iza riječi: „poslovi gradnje,“ dodaju se riječi: „poslovi izgradnje komunalne infrastrukture,“.
 U stavku 5. riječi: „s ciljem“ brišu se te iza riječi: „klimatske promjene“ dodaju riječi: „i rastuće standarde održivog gospodarenja energijom“.

Članak 8.

	U članku 17. stavku 1. iza riječi: „poslovnih prostora“ briše se zarez i riječ: „stanova“.
Stavak 6. mijenja se i glasi: 
„Upravljanje poslovnim prostorima u vlasništvu Grada uključuje predlaganje odluka o davanju u zakup poslovnih prostora, ugovaranje zakupa poslovnih prostora, izrada kriterija i mjerila za korištenje i namjenu poslovnih prostora te obavljanje svih poslova tekućeg i investicijskog održavanja poslovnih prostora.“.
U stavku 8. iza riječi: „obavljaju se“ dodaju se riječi: „poslovi suradnje i praćenja rada ustanove koja se bavi strateškim razvojem, EU fondovima i stanovanjem“. 

Članak 9.

Sukladno odredbama ove Odluke uskladit će se pravilnici o unutarnjem redu Upravnog odjela za zajedničke poslove i mjesnu samoupravu, Upravnog odjela za komunalno gospodarstvo i promet, Upravnog odjela za gospodarstvo, Upravnog odjela za društvene djelatnosti, Upravnog odjela za prostorno uređenje, graditeljstvo i zaštitu okoliša te Upravnog odjela za gospodarenje imovinom i vlasničko-pravne odnose u roku od tri mjeseca od dana stupanja na snagu ove Odluke.



Članak 10. 

Ova Odluka stupa na snagu osmoga dana od dana objave u Službenom glasniku Grada Osijeka. 

Osijek, 7. srpnja 2026.

